Европско првенство у кошарци 1949.
Европско првенство у кошарци 1949. је шесто регионално кошаркашко такмичење организован под покровитељством ФИБЕ. Такмичење је први пут одржано ван европског континента у Каиру у Египту од 15. маја до 22. маја. Совјетски Савез је одбио организацију турнира коју је добио као првопласирани на првенству 1947. године. Чехословачка, као другопласирана екипа са претходног првенства, није организовала такмичење јер је била домаћин тог првенства. Трећепласирана екипа са првенства 1947. године био је Египат коме је додељена организација 1949. године. Услед великих трошкова путовања на првенство су допутовале само пет европских екипа. Број екипа је попуњен са северноафричким екипама. Учествовале су репрезентације Француске, Грчке, Либана, Холандије, Сирије, Турске и репрезентација Египат.